1795



Események

Határozott dátumú események 
 március 14. – A genovai tengeri csata a francia hajóhad és a brit–nápolyi flotta között, mely a britek győzelmét hozta.
 április 5. – Franciaország és Poroszország békét köt Bázelben.
 április 7. – Franciaországban bevezetik a metrikus rendszert.
 május 20. – A budai Vérmezőn kivégzik a magyar jakobinus mozgalom öt vezetőjét, Martinovics Ignácot, Hajnóczy Józsefet, Laczkovics Jánost, Szentmarjay Ferencet és Sigray Jakabot.
 június 3. – Kivégzik a magyar jakobinus mozgalom két tagját, Őz Pált és Szolártsik Sándort.
 július 13. – A Hyères-szigeteki tengeri csata. (A csatában a brit flotta elővédje megütközött a francia flotta utóvédjével, mely francia vereséggel végződött.)
 július 20. – Zichy Károly grófot Végh Péter váltja fel az országbírói tisztben.
 július 22. – Franciaország és Spanyolország békeszerződést ír alá Bázelben, mely szerint Spanyolország Hispaniola szigetének feléről lemond Franciaország javára.
 augusztus 22. – Franciaországban a Nemzeti Konvent új alkotmányt fogad el.
 október 5. – Párizsban royalista felkelés robban ki (a vendémiaire 13-i felkelés).
 október 24. – Oroszország, Poroszország és Ausztria felosztja Lengyelországot.
 október 26. – A Nemzeti Konvent általános amnesztiát hirdet, majd feloszlik.
 október 29. – A mainzi csata. (A francia–osztrák összecsapás végül osztrák győzelemmel zárult.)
 november 2. – Létrejön a francia direktórium.

Határozatlan dátumú események 
 március – Kezdetét veszi a Martinovics-féle szervezkedés résztvevőinek pere. (A per végeztével 7 összeesküvőt végeztek ki. A magyar jakobinus szervezkedés föltárását követően egyrészt fokozódott az országra nehezedő terror, a haladó törekvések kíméletlen elnyomása, másrészt erősödött az udvar és a nemesség szövetsége.)
 az év folyamán – I. Ferenc császár és magyar király a jakobinus összeesküvés után – biztonsági okokból – az egész birodalomban betiltja a szabadkőművességet. (A tiltást persze különösen az elit nem vette annyira komolyan.)

Az év témái

1795 az irodalomban

1795 a tudományban

Születések 
 dátum nélkül – Láng Adolf Ferenc, botanikus, zoológus, gyógyszerész, az MTA tagja († 1863)
 január 7. – Szilasy János, teológiai doktor, egyetemi tanár, nagyváradi kanonok és a Magyar Tudományos Akadémia tiszteleti tagja († 1859)
 január 15. – Bölöni Farkas Sándor, író, műfordító († 1842)
 január 28. – Albach József, hitszónok († 1853)
 március 25. – Vásárhelyi Pál, mérnök († 1846)
 május 14. – Deáky Zsigmond, bölcselet és teológiai doktor, caesaropoli felszentelt püspök és győri kanonok, a pápa házi főpapja, királyi tanácsos, a Magyar Tudományos Akadémia tiszteleti tagja, költő († 1872)
 május 27. – Balás Teofil Ferenc, Benedek rendi szerzetes, gimnáziumigazgató († 1878)
 június 23. – Török Ignác, honvéd tábornok († 1849)
 augusztus 9. – Dukai Takách Judit, költő († 1836)
 október 6. – Lahner György, honvéd tábornok († 1849)
 október 25. – Bezerédj István, reformkori politikus († 1865)
 október 31. – John Keats, angol költő († 1821)
 november 2. – James Knox Polk, az Amerikai Egyesült Államok 11. elnöke, hivatalban 1845–1849-ig († 1849)

Halálozások 
 január 26. – Johann Christoph Friedrich Bach, zeneszerző, csembalista (* 1732)
 május 18. – Robert Rogers, brit őrnagy az amerikai gyarmati háborúk idején, a modern kori irreguláris hadviselés egyik megteremtője (* 1731)
 május 20. – A magyar jakobinus mozgalom kivégzése: 
Sigray Jakab, a kőszegi tábla ülnöke (* 1760 körül)
 Szentmarjay Ferenc, magántitkár, műfordító (* 1767) 
 Laczkovics János, huszárkapitány (* 1754)
 Hajnóczy József, ügyvéd, királyi tanácsos, kamarai főtitkár (* 1750) 
 Martinovics Ignác, filozófus, természettudós, címzetes szászvári apát, császári titkosügynök, majd a magyar jakobinus mozgalom vezére (* 1755)
 június 3. – Kármán József, író, ügyvéd (* 1769)
 június 8. – Lajos Károly francia trónörökös, a későbbi (XVII. Bourbon Lajos) (* 1785)
 július 12. – Sándor Lipót főherceg, Magyarország nádora (* 1772)
 július 14. – Anton Tomaž Linhart, szlovén drámaíró, költő és történész (* 1756)
 szeptember 20. – Forgách Miklós, császári és királyi kamarás, valóságos belső titkos tanácsos, nyitrai főispán (* 1731 vagy később)
 október 10. – Szentjóbi Szabó László, költő (* 1767)

Jegyzetek 

 
18. század